Kim's Korean Buffet @ K Village
.
.
เป็นอีกหนึ่งร้านที่ไม่ค่อยประทับใจเท่าไหร่
.
.
ผมไป K Village มาหลายต่อหลายครั้งครับ แต่ไม่ค่อยจะเห็นร้านนี้ผ่านตาเท่าไหร่แม้จะเปิดมา5ปีแล้วก็ตาม เพราะเวลาเดินไปเดินมาก็จะจบที่ร้านโปรดเดิมๆทุกที ร้านนี้อยู่ชั้น2ของ K Villageครับ อยู่มุมซอกหลืบของตึก เลย Shabu senเข้ามาอีกครับ 
.
.
ร้านนี้เป็นร้าน BBQ Buffet แบบเกาหลีกึ่งบริการตัวเองครับ คือจะมีไลน์อาหารอย่างเครื่องเคียงต่างๆเช่นผักสดทั้งหลายอย่างผักกาดหอม ผักกาดขาว หอมใหญ่ แครอท ฟักทอง พริกชี้ฟ้า กระหล่ำปลี แล้วก็มีสลัดพร้อมน้ำสลัด มีมาม่าคัพ มาม่าเกาหลี แล้วก็พวกเครื่องเคียงอย่างกิมจิ ผักยำทั้งหลาย รวมถึงซุปมิโซะกับซุปกิมจิ ที่ไว้ให้บริการตัวเองครับ อยากเติมอยากตักเมื่อไหร่ก็ง่ายครับ พนักงานทำงานน้อยลงด้วยครับ
.
.
ส่วนในBuffet ราคา399บาทที่เป็นส่วนของสดจะมีหมูสันคอและหมูสามชั้นแบบธรรมดาและแบบหมักซอสครับ ส่วนไก่แบบหมักเค็มและหมักแบบเผ็ด ปลาหมึกหมักแบบเผ็ด หมูหมักโอ่งและกุ้งสด 
.
.
ส่วนเครื่องเคียงเกาหลีที่อยู่ในbuffet ก็ยังมี Kimchi&Spring onion pancake, Kimbob เป็นข้าวปั้นห่อสาหร่าย, ผัดผัก, DDUKBOKKI, ผัดเส้นบุก, Dakgangjungและ Gunmandoo จะเป็นเหมือนๆเกี้ยวซ่าครับ
.
.
มาดูเรื่องคุณภาพอาหารครับ เครื่องเคียงที่นี่อาจจะดูเหมือนเยอะกว่าหลายๆร้านที่เป็นแบบเดียวกันนะครับ แต่หมูมีให้เลือกแค่สองส่วนคือสันคอมันๆกับหมูสามชั้นซึ่งมันกว่า ส่วนกุ้งสดนี่เละมากๆครับ เนื้อยุ่ย หัวเละ อีกนิดนึงก็เน่าแล้วครับ ผมสั่งไปที่แรกก็เละ เลยลองสั่งมาดูอีกที ก็เหมือนกันเลยครับ คือเละเกือบเน่าครับ ผมไม่เอาเลย 
.
.
ส่วนพนักงานก็งงๆครับ สั่งไปได้บ้างไม่ได้บ้าง ซึ่งส่วนใหญ่จะไม่ได้ รอนานต้องสั่งซ้ำตลอดทั้งๆที่ในร้านมีอยู่แค่2-3โต๊ะเองครับ สรุปโดยรวมผมชอบแค่หมูหมักโอ่งอย่างเดียวครับ อย่างอื่นน่าจะต้องปรับปรุงเลยครับ แล้วราคานี้ไปทานร้านสไตล์เดียวกันในทองหล่อก็จะถูกและคุ้มกว่ามากนะครับ
.
.
ราคานี้399บาท น้ำดื่มอีก30บาท Service Chargeอีก10% รวมแล้วสองคน911บาทครับ